Държавен вестник, бр. 18, 2011 г., стр. 65

БРОЙ  18	
Д Ъ Р Ж А В Е Н  В Е С Т Н И К 	
СТР.  65  
Наредба за изменение и допълнение на На­
редба № 5 от 2009 г. за условията и реда за 
подаване на заявления по схеми и мерки 
за директни плащания (обн., ДВ, бр. 22 от 
2009 г.; изм., бр. 37 от 2009 г., бр. 14, 19, 22 
и 55 от 2010 г.)
§ 1. Член 1 се изменя така:
„Чл. 1. С тази наредба се уреждат условията 
и редът за подаване на заявления за подпома­
гане по следните схеми и мерки на Общата 
селскостопанска политика (ОСП):
1. схемата за единно плащане на площ 
(СЕПП);
2. схемата за национални доплащания на 
площ (НДП);
3. схемата за национални доплащания за 
тютюн (НДТ);
4. схемите за национални доплащания за 
животни (НДЖ);
5. схемите за специфично подпомагане на 
земеделските стопани (СПЗС);
6. схемата за отглеждане на пресни ягоди 
и малини за преработка (ПЯМ);
7. плащания на земеделски стопани за при­
родни ограничения в планинските райони (НР1);
8. плащания на земеделски стопани за ра­
йони с ограничения, различни от планинските 
райони (НР2);
9. плащания по Натура 2000 за земеделски 
земи (ПНЗЗ);
10. агроекологични плащания (АЕП).“
§ 2. Създава се чл.2а:
„Чл.2а.(1) Ползватели на земеделски площи 
могат да бъдат:
1. техните собственици;
2. арендатори или наематели;
3. кооперации, на които са предоставени за 
съвместно обработване;
4. ползватели на земеделски земи по чл. 37в, 
ал. 4 или 10 от Закона за собствеността и полз­
ването на земеделските земи (ЗСПЗЗ).
(2) Правното основание за ползване на 
земеделски земи се доказва със:
1. нотариални актове, решения на общин­
ските служби по земеделие, вписани договори, 
с които се придобива право на собственост 
върху земеделски земи, или решения по чл. 37е, 
ал. 4 ЗСПЗЗ;
2. договори за аренда или за наем на земе­
делски земи;
3. договори за предоставяне на земеделски 
земи на кооперация за съвместно обработване;
4. заповеди за разпределение на масивите 
по чл. 37в, ал. 4, а в случаите по чл. 37в, ал. 3, 
т. 2 и вносни бележки по чл. 37в, ал. 7 ЗСПЗЗ;
5. заповеди на министъра на земеделието 
и храните или на кметовете по чл. 37в, ал. 10 
ЗСПЗЗ;
6. съдебни решения с приложени скици на 
съответните имоти.
(3) Заявените земеделски площи трябва да 
се владеят или държат от техните ползватели 
към 31 май на годината, през която се подава 
заявление за подпомагане.“
§ 3. В чл. 3, ал. 1 се правят следните изме­
нения и допълнения:
1. В т. 1 думите „ал. 1“ се заменят с „ал. 2 на“.
2. В т. 4, буква „а“ след думите „28 февруари 
2009 г.“ се добавя „и/или биволи, регистрирани 
в СИРЖ в животновъден обект на името на 
кандидата към референтната дата 28 февруари 
2009 г.“, а абревиатурата „НДДПЖ1“ се заменя 
с „НДЖ1“.
3. В т. 7 се правят следните изменения и 
допълнения:
а) в буква „а“ думите „се задължава да 
спазва“ се заменят с „през цялата календарна 
година декларираните парцели отговарят на“, 
а думите „за парцелите, за които кандидатства 
за субсидия“ се заличават;
б) в буква „г“ думите „до 15 май на текущата 
година“ се заличават, а след думата „документи“ 
се добавя „по чл. 2а, ал. 2“;
в) в буква „д“ след думата „документите“ се 
добавя „по чл. 2а, ал. 2“;
г) в буква „з“ думата „(имена)“ се заменя с 
„за юридическите лица или УРН за физическите 
лица, както“;
д) буква „н“ се изменя така:
„н) при участие в схемите за национални 
доплащания – е запознат с изискването да 
нямат публични задължения към държавния 
бюджет към 30 ноември на годината на кан­
дидатстване;“
е) буква „п“ се изменя така:
„п) при участие в схемите за поддържане 
на производството на краве мляко – е запоз­
нат с изискването да притежава индивидуална 
млечна квота от деня, следващ последния ден 
за подаване на заявленията за подпомагане, до 
30 ноември на годината на кандидатстване;“
ж) създават се букви „р“ и „с“:
„р) заявените за подпомагане земеделски 
площи са в добро земеделско състояние по 
смисъла на Наредба № 5 от 2010 г. за условията 
за допустимост за подпомагане на земеделските 
парцели по схеми за плащане на площ и за 
общите и регионални критерии за постоянни 
пасища (ДВ, бр. 22 от 2010 г.; изм., бр. 34 от 
2010 г.) и се задължава да ги поддържа в добро 
земеделско състояние;